ระเบียบกรุงเทพมหานครระเบียบกรุงเทพมหานครว่าด้วยคณะกรรมการโรงเรียนสังกัดกรุงเทพมหานครพ.ศ.๒๕๔๓------------ โดยที่เป็นการสมควรปรับปรุงระเบียบกรุงเทพมหานครว่าด้วยคณะกรรมการการศึกษาโรงเรียนสังกัดกรุงเทพมหานครให้เหมาะสมยิ่งขึ้น อาศัยอำนาจตามความในมาตรา๔๙ แห่งพระราชบัญญัติระเบียบบริหารราชการกรุงเทพมหานคร พ.ศ. ๒๕๒๘ผู้ว่าราชการกรุงเทพมหานครจึงกำหนดระเบียบขึ้นไว้ ดังต่อไปนี้ ข้อ๑ ระเบียบนี้เรียกว่า"ระเบียบกรุงเทพมหานครว่าด้วยคณะกรรมการโรงเรียนสังกัดกรุงเทพมหานคร พ.ศ. ๒๕๔๓" ข้อ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป ข้อ๓ให้ยกเลิกระเบียบกรุงเทพมหานครว่าด้วยคณะกรรมการการศึกษาโรงเรียนสังกัดกรุงเทพมหานคร พ.ศ. ๒๕๔๑ บรรดาระเบียบข้อบังคับ ประกาศ หรือคำสั่งอื่นใดในส่วนที่กำหนดไว้แล้วในระเบียบนี้ หรือซึ่งขัดหรือแย้งกับระเบียบนี้ให้ใช้ระเบียบนี้แทน ข้อ๔ให้มีคณะกรรมการโรงเรียนสังกัดกรุงเทพมหานครทุกโรงเรียนโรงเรียนละไม่น้อยกว่าเจ็ดคนแต่ไม่เกินสิบห้าคนซึ่งต่อไปในระเบียบนี้จะเรียกว่า "คณะกรรมการโรงเรียน" ข้อ๕ คณะกรรมการโรงเรียนประกอบด้วยบุคคลดังต่อไปนี้ (๑)ผู้แทนผู้ปกครอง (๒)ผู้แทนครู (๓)ผู้แทนองค์กรชุมชน (๔)ผู้แทนสมาชิกสภาเขต (๕)ผู้แทนศิษย์เก่าของโรงเรียน (๖)ผู้ทรงคุณวุฒิ (๗)ผู้บริหารโรงเรียน ข้อ๖คณะกรรมการโรงเรียนต้องมีคุณสมบัติ ดังต่อไปนี้ (๑)ผู้แทนผู้ปกครอง ก.เป็นผู้ปกครองของนักเรียนซึ่งกำลังเรียนอยู่ในโรงเรียนในวันที่ได้รับการคัดเลือกให้เป็นกรรมการโรงเรียน ข.เป็นผู้สนใจที่จะร่วมกำกับและส่งเสริมสนับสนุนกิจการของโรงเรียน ค.เป็นผู้มีความประพฤติดี (๒)ผู้แทนครู ก.เป็นครูในโรงเรียนแห่งนั้น ข.เป็นผู้สนใจที่จะร่วมกำกับและส่งเสริมสนับสนุนกิจการของโรงเรียน ค.เป็นผู้มีความประพฤติดี (ภ)ผู้แทนองค์กรชุมชน ก.เป็นผู้นำของชุมชนในท้องถิ่นนั้นหรือเป็นสมาชิกของชุมชนในท้องถิ่นนั้นที่สนใจจะร่วมกำกับและส่งเสริมสนับสนุนกิจการของโรงเรียน ข.เป็นผู้มีความประพฤติดี (๔)ผู้แทนสมาชิกสภาเขต ก.เป็นสมาชิกสภาเขตในพื้นที่ที่โรงเรียนนั้นตั้งอยู่และสภาเขตยินยอมให้เป็นกรรมการโรงเรียนนั้น ข.เป็นผู้สนใจจะร่วมกำกับและส่งเสริมสนับสนุนกิจการของโรงเรียน ค.เป็นผู้มีความประพฤติดี (๕)ผู้แทนศิษย์เก่าของโรงเรียน ก.เป็นศิษย์เก่าของโรงเรียนแห่งนั้น ข.เป็นผู้สนใจที่จะร่วมกำกับและส่งเสริมสนับสนุนกิจการของโรงเรียน ค.เป็นผู้มีความประพฤติดี (๖)ผู้ทรงคุณวุฒิ ก.จบการศึกษาไม่ต่ำกว่าปริญญาตรีหรือมีความเชี่ยวชาญเกี่ยวกับวิชาชีพสาขาใดสาขาหนึ่ง ข.เป็นผู้สนใจที่จะร่วมกำกับและส่งเสริมสนับสนุนกิจการของโรงเรียน ค.เป็นผู้มีความประพฤติดี ข้อ๗ให้ดำเนินการคัดเลือกคณะกรรมการโรงเรียนดังนี้ (๑)โรงเรียนจัดประชุมผู้ปกครอง โดยเชิญผู้ปกครองทุกคนเข้าประชุมและให้ผู้ปกครองที่มาประชุมพิจารณาคัดเลือกกันเองเป็นกรรมการโรงเรียนจำนวนไม่เกินสองคน (๒)โรงเรียนจัดประชุมครูทั้งโรงเรียนและให้ครูพิจารณาคัดเลือกกันเองเป็นกรรมการโรงเรียน จำนวนไม่เกินสองคน (๓)ผู้บริหารโรงเรียนประชุมปรึกษากับคณะครูในโรงเรียนและผู้แทนผู้ปกครองพิจารณาคัดเลือกผู้แทนองค์กรชุมชน จำนวนไม่เกินสองคนผู้แทนศิษย์เก่าของโรงเรียน จำนวนไม่เกินสองคนและผู้แทนสมาชิกสภาเขตที่จะขอความเห็นชอบจากสภาเขตจำนวนหนึ่งคน เป็นกรรมการโรงเรียน (๔)ผู้บริหารโรงเรียนประชุมปรึกษากับผู้แทนผู้ปกครอง ผู้แทนครู ผู้แทนองค์กรชุมชน ผู้แทนศิษย์เก่าของโรงเรียน และผู้แทนสมาชิกสภาเขตพิจารณาคัดเลือกผู้ทรงคุณวุฒิ จำนวนไม่เกินห้าคน เป็นกรรมการโรงเรียน ข้อ๘ให้คณะกรรมการโรงเรียนเลือกกรรมการเป็นประธานคนหนึ่ง รองประธานคนหนึ่งโดยให้ผู้บริหารโรงเรียนเป็นกรรมการและเลขานุการโดยตำแหน่งและให้ผู้บริหารโรงเรียนเลือกครูในโรงเรียนอีกคนหนึ่งเป็นผู้ช่วยเลขานุการ ข้อ๙โรงเรียนอาจมีคณะกรรมการที่ปรึกษาโรงเรียนนอกจากคณะกรรมการโรงเรียนอีกคณะหนึ่งก็ได้ ข้อ๑๐การแต่งตั้งคณะกรรมการโรงเรียนและคณะกรรมการที่ปรึกษาโรงเรียนให้ผู้บริหารโรงเรียนเสนอรายชื่อให้ผู้อำนวยการเขตหรือผู้อำนวยการกองแล้วแต่กรณีแต่งตั้งแล้วรายงานให้ผู้อำนวยการสำนักที่รับผิดชอบทราบ ข้อ๑๑คณะกรรมการโรงเรียนมีวาระอยู่ในตำแหน่งคราวละ ๒ ปี และอาจได้รับการแต่งตั้งอีกได้ ในระหว่างที่ยังมิได้มีการแต่งตั้งคณะกรรมการโรงเรียนขึ้นใหม่ให้คณะกรรมการโรงเรียนชุดเดิมปฏิบัติหน้าที่ไปพลางก่อน ข้อ๑๒ นอกจากการพ้นจากตำแหน่งตามวาระกรรมการโรงเรียนพ้นจากตำแหน่งด้วยเหตุใดเหตุหนึ่ง ดังต่อไปนี้ (๑)ตาย (๒)ลาออก (๓)เป็นบุคคลล้มละลาย (๔)ขาดคุณสมบัติตามข้อ ๖ (๕)เป็นบุคคลไร้ความสามารถหรือเสมือนไร้ความสามารถ (๖)ต้องรับโทษจำคุกโดยคำพิพากษาถึงที่สุดให้จำคุก เว้นแต่เป็นโทษสำหรับความผิดที่ได้กระทำโดยประมาท หรือความผิดลหุโทษ (๗)ผู้มีอำนาจแต่งตั้งให้พ้นจากตำแหน่งโดยคณะกรรมการโรงเรียนไม่น้อยกว่าสองในสามของจำนวนกรรมการทั้งหมด มีมติให้พ้นจากตำแหน่ง ข้อ๑๓ ในกรณีที่กรรมการโรงเรียนตำแหน่งใดว่างลงและยังมีวาระการดำรงตำแหน่งเกินกว่า ๙๐ วันให้คณะกรรมการโรงเรียนเสนอรายชื่อบุคคลที่สมควรดำรงตำแหน่งแทน โดยดำเนินการตามข้อ ๗และให้ผู้ได้รับการแต่งตั้งนั้นอยู่ในตำแหน่งเท่ากับวาระที่เหลืออยู่ของกรรมการที่ตนแทน ข้อ๑๔ คณะกรรมการโรงเรียนมีอำนาจหน้าที่ดังต่อไปนี้ (๑)กำกับการดำเนินกิจการของโรงเรียน เกี่ยวกับการจัดทำแผนพัฒนาโรงเรียน ธรรมนูญโรงเรียนการพิจารณาหลักสูตรให้เหมาะสมกับสภาพของท้องถิ่นการกำหนดที่จะให้ผู้ปกครองปฏิบัติตามเรื่องหนึ่งเรื่องใดการจัดกิจกรรมของโรงเรียนและการประกันคุณภาพภายในโรงเรียน (๒)จัดหางบประมาณพัฒนาท้องถิ่นและความช่วยเหลือจากแหล่งต่าง ๆ เพื่อสนับสนุนการพัฒนาโรงเรียน (๓)ให้คำปรึกษาแนะนำในการพัฒนาโรงเรียน (๔)ให้การส่งเสริมสนับสนุนและช่วยเหลือโรงเรียน (๕)ประสานงานระหว่างโรงเรียน ชุมชน หน่วยงาน ส่วนราชการต่าง ๆ และภาคเอกชน เพื่อร่วมในการให้บริการแก่ชุมชน หน่วยงาน ส่วนราชการการพัฒนาโรงเรียนและพัฒนาท้องถิ่นนั้น (๖)พิจารณาเสนอแนะการแต่งตั้งคณะกรรมการที่ปรึกษาโรงเรียนตามความเหมาะสม (๗)แต่งตั้งคณะอนุกรรมการเพื่อปฏิบัติตามหน้าที่ (๘)ให้มีอำนาจหน้าที่อื่นตามที่ผู้มีอำนาจแต่งตั้งมอบหมาย ข้อ๑๕ให้คณะกรรมการโรงเรียนประชุมอย่างน้อยปีละสองครั้ง แล้วส่งรายงานการประชุมให้ผู้มีอำนาจแต่งตั้งทราบ ในการประชุมของคณะกรรมการโรงเรียนจะต้องมีกรรมการมาประชุมไม่น้อยกว่ากึ่งหนึ่งของจำนวนกรรมการทั้งหมดจึงจะเป็นองค์ประชุมถ้าประธานกรรมการไม่มาหรือไม่อยู่ในที่ประชุมให้รองประธานกรรมการเป็นประธานในที่ประชุมถ้าประธานกรรมการและรองประธานกรรมการไม่มาหรือไม่อยู่ในที่ประชุมให้กรรมการที่มาประชุมเลือกกรรมการคนหนึ่งเป็นประธานในที่ประชุม มติที่ประชุมให้ถือเสียงข้างมากกรรมการคนหนึ่งให้มีเสียงหนึ่งในการลงคะแนนถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาด ในการประชุมคณะกรรมการโรงเรียนถ้ามีการพิจารณาเรื่องเกี่ยวกับตัวกรรมการผู้ใดโดยเฉพาะ ผู้นั้นไม่มีสิทธิออกเสียงลงคะแนน ข้อ๑๖ให้คณะกรรมการการศึกษาโรงเรียนสังกัดกรุงเทพมหานครซึ่งได้รับการแต่งตั้งตามระเบียบกรุงเทพมหานครว่าด้วยคณะกรรมการการศึกษาโรงเรียนสังกัดกรุงเทพมหานครพ.ศ. ๒๕๔๑ ปฏิบัติหน้าที่ตามระเบียบนี้ไปจนกว่าจะครบวาระ ข้อ๑๗ ให้ปลัดกรุงเทพมหานครรักษาการตามระเบียบนี้ ประกาศณ วันที่ ๓๑ พฤษภาคม พ.ศ. ๒๕๔๓ ถิรชัยวุฒิธรรม รองผู้ว่าราชการกรุงเทพมหานคร รักษาราชการแทนผู้ว่าราชการกรุงเทพมหานคร[รก.๒๕๔๓/พ๕๕ง/๓๖/๑๔ มิถุนายน ๒๕๔๓]